64. AGRA odpira vrata

Na sejmišču v Gornji Radgoni je že vse pripravljeno za slovesno odprtje 64. mednarodnega kmetijsko-živilskega sejem Agra, ki bo letos krajši za en dan. Od 22. do 26. avgusta se bo poleg sejemskega dogajanja odvil tudi bogat strokovni program, zaznamovan tudi z mednarodnim letom kmetic, pašnikov, živinorejcev ter prostovoljstva pa tudi Kosovelovega in Trstenjakovega leta.